***Raudehavet** er òg namnet på to statar, ein i Sudan og ein i Egypt*
Satellittbilde av Raudehavet.
 **Raudehavet** (arabisk **البحر الأحمر** **Baḥr al-Aḥmar**, **al-Baḥru l-’Aḥmar**; hebraisk **ים סוף** **Yam Suf**; tigrinja ቀይሕ ባሕሪ **QeyH baHri**) er ei havbukt frå Indiahavet mellom Afrika og Asia.

Geografi
--------

Raudehavsrev i Egypt.
Havet blei til då Afrika og den arabiske halvøya skilde lag, ein prosess som tok til for rundt 30 millionar år sidan. Havet veks fortsatt, og har små vulkanske område i dei djupare delar.

Sambindinga med Indiahavet går gjennom el-Mandeb-sundet og Adenbukta. I nord ligg Sinaihalvøya, Akababukta og Suezbukta (som leier opp til Suezkanalen). Sjøen er omtrent 1900 km lang og over 300 km på det breiaste. Flatevidda på sjøen er mellom 438 000 og 450 000 km².

Den største djupna er 2 500 m i den sentrale midtre kløfta, medan den gjennomsnittlege djupna er 500 m. Raudehavet har òg vide grunne hyller, kjent for eit rikt maritimt liv med korallar. Havbukta er leveområde for over tusen virvellause dyreartar og for to hundre harde og mjuke korallartar. Ho er ein del av Den austafrikanske riftdalen og er verdas nordlegaste tropiske hav.

### Land rundt

Kartskisse.
Raudehavet har kyst til

* Egypt, Israel og Jordan i nord
* Sudan og Egypt i vest
* Saudi-Arabia og Jemen i aust
* Djibouti, Eritrea og Somalia i sør

### Byar og tettstader

Nokre av byane ein finn ved kysten av Raudehavet er

|  |  |  |
| --- | --- | --- |
| * Flagget til Jemen Al Hudaydah (الحديدة)
* Flagget til Saudi-Arabia Al Lith (الليِّث)
* Flagget til Saudi-Arabia Al Qunfudhah (القنفذة)
* Flagget til Egypt Al-Qusair (القصير)
* Flagget til Saudi-Arabia Al Wajh (الوجه)
* Flagget til Jordan Akaba (العقبة)
* Flagget til Eritrea Asseb (ዓሳብ)
* Flagget til Egypt Dahab (دهب)
* Flagget til Saudi-Arabia Duba (ضباء)
* Flagget til Israel Eilat (אילת)
 | * Flagget til Egypt El Gouna (الجونة)
* Flagget til Egypt El Suweis (السويس)
* Flagget til Egypt/Flagget til Sudan Hala'ib (حلايب) (omstridd)
* Flagget til Saudi-Arabia Haql (حقل)
* Flagget til Eritrea Hirgigo (ሕርጊጎ)
* Flagget til Egypt Hurghada (الغردقة)
* Flagget til Saudi-Arabia Jeddah (جدة)
* Flagget til Saudi-Arabia Jazan (جازان)
* Flagget til Egypt Marsa Alam (مرسى علم)
* Flagget til Eritrea Massawa (ምጽዋ)
 | * Flagget til Egypt Nuweiba (نويبع)
* Flagget til Egypt Port Safaga (ميناء سفاجا)
* Flagget til Sudan Port Sudan (بورت سودان)
* Flagget til Saudi-Arabia Rabigh (رابغ)
* Flagget til Egypt Sharm el Sheikh (شرم الشيخ)
* Flagget til Egypt Soma Bay (سوما باي)
* Flagget til Sudan Suakin (سواكن)
* Flagget til Egypt Taba (طابا)
* Flagget til Saudi-Arabia Thuwal (ثول)
* Flagget til Saudi-Arabia Yanbu (ينبع)
 |

Namnet
------

Fram til 1900-talet refererte dei fleste europeiske kjelder til Raudehavet som *den arabiske golfen*, med støtte i gamle greske tekstar. Herodotus, Straban og Ptolemaios kalla han *Arabicus Sinus*, medan *Erythrias (Raude)-havet* viste til sørlegare farvatn, dagens Indiske hav.

Raudehavet er ikkje sjølv raudt, og det er uklart kvar namnet kjem frå. Det kan visa til dei raudfarga fjella rundt som ofte speglar seg i vatnet, eller til dei raude algene *Trichodesmium erythraeum* som blomstrar opp nær overflata med jamne mellomrom.

Fysiske eigenskapar
-------------------

Utsyn over havet frå Sharm el-Sheikh i Egypt. *(Foto: Ian Sewell)*
Overflatetemperaturen held seg gjerne jamt på 21-25°C. Temperatur og sikt i sjøen held seg gode ned til 200 meter djupne, men havet er kjent for sterke vindar og sterke lokale straumar.

Turisme
-------

Turistar vitjar Raudehavet på grunn av det milde klimaet og for å sjå livet i havet. Det er kjend for vakre dykkestader som Ras Mohammed, vraket SS Thistlegorm, Elphinstone, The Brothers og Rocky Island i Egypt, og har fleire mindre kjende stader i mellom anna Sudan.

Bakgrunnsstoff
--------------

* Korallrev i Raudehavet
* Bilete av Raudehavet Arkivert 2012-03-26 ved Wayback Machine.

|  |  |
| --- | --- |
| Autoritetsdata | 
* Store norske leksikon
* VIAF
* GND
* NKC
* GeoNames
* NDL

 |